Himalajaj subtropikaj pinaroj

Priskribo 
Tiu vasta pinaro etendiĝas tra 3 000 km laŭlonge de la pli malaltaj altitudoj de la Himalajo por preskaŭ sia tuta longeco, inkluzive de partoj de pakistana Panĝabo okcidente, tra Azad-Kaŝmiro (administrata de Pakistano), la nordaj barataj subŝtatoj Ĝamuo kaj Kaŝmiro, Himaĉal-Pradeŝo, Utarakando, kaj Sikimo, Nepalo and Butano oriente. Kiel tiom da himalajaj ekosistemoj la pinaroj estas tratranĉitaj de Kali-Gandaki-Kanjono en Nepalo, okcidente de kiu la arbaro estas iomete pli seka dum ĝi estas pli humida kaj pli densa oriente kie la musonaj pluvoj el Bengala Golfo alportas pli da humideco. 

 Flaŭro 
eta|maldekstre|Roksburg-pinaro en Utarakando.
La superreganta flauro de la ekoregiono estas duonarbaro de sekec-rezista roksburg-pino (Pinus roxburghii) kun subarbaraĵo de densaj poacoj, ĉar oftaj fajroj ne permesas disvolviĝon de arbedaro aŭ arbustaro. La grunda kovraĵo konsistas el Arundinella setosa, Imperata cylindrica kaj Themeda anathera. 

Bambuo kaj aliaj tropikaj/subtropikaj plantoj ankaŭ estas trovataj alte en la nubarbaro.

Pinaroj ĉefe vegetas sur sud-flankaj deklivoj kvankam en okcidenta Nepalo ekzistas areoj kun aliaj orientaĵoj. Iuj el la pli grandaj areoj troviĝas je pli malaltaj altitudoj de Kanga-Distrikto kaj Una-Distrikto de Himaĉal-Pradeŝo kaj en Butano. Ĝi troviĝas en pli etaj arbareroj en orienta Himaĉal-Pradeŝo kaj pli malalta Utarakando, en la pli maldense loĝata okcidenta Nepalo, kaj je la pli malaltaj altitudoj ( inter 1000 kaj 2000 m ) de Sivalik-Montetoj kaj Mahabharat-Lekh-Montaro.

 Faŭno 
Kvankam ne estas riĉa variaĵo de bestioj se oni komparas ekzemple kun la humidaj tropikaj arbaroj, la ekoregiono estas grava biotopo, precipe por birdoj. Bestioj inkluzivas tigrojn, kaj leopardojn kvankam en pli malgrandaj nombroj ol en la malaltaĵaj areoj kie herdoj de pastiĝantaj antilopoj provizas per nutraĵo por ili, ĉar la deklivoj ne subtenas grandskalan paŝtadon. Pli tipaj animaloj de la pinaroj estas Colobinae kaj aliaj himalajaj bestoj. Birdoj inkluzivas brunbrustan perdrikon (Arborophila mandellii) kaj valiĉan fazanon (Catreus wallichii) kiuj kaŝiĝas en la abundaj gresoj.

 Minacoj kaj konservado 
eta|Pinaroj de Khajjiar, Himaĉal-Pradeŝo.
Habitatodetruo okazis en 86 procentoj de la ekoregiono  Hoekstra J.M. kaj aliaj 2010 : The Atlas of Global Conservation: Changes, Challenges, and Opportunities to Make a Difference, University of California Press, Molnar  J. L., ISBN 978-0-520-26256-0 . Tiu ĉi estas vundebla kaŭze de arbarekspluatado por brulligno aŭ transformado al paŝtado aŭ agrikulturo kaj pli ol duono de la areo estas senarbarigita aŭ degradita. Tiu permesas rapidan forlavadon de la grundo per la montara akvo. La plej grandaj aliigoj estas videblaj en centra kaj orienta Nepalo, kie okazis senarbarigo por terase kulturataj montodeklivoj. La protektitaj pinaroj en tiu ĉi ekoregiono, nur 4 pocentoj de la areo, ĝenerale estas malgrandaj kaj inkluzivas Nacian Parkon Jim Corbett kiu superas areon de 500 da kvadrataj kilometroj.

 Referencoj 

 Bibliografio 
 Hoekstra J. M.; Molnar J. L.; Jennings M.; Revenga C.; Spalding M. D.; Boucher T. M.; Robertson J. C., Heibel  T. J. & Ellison K. 2010 : The Atlas of Global Conservation: Changes, Challenges, and Opportunities to Make a Difference, University of California Press & Molnar J. L.. ISBN 978-0520262560

 Vidu ankaŭ 
Ekologia klasifiko de la tersupraĵoj
Konservada stato de ekoregiono
Listo de ekoregionoj en Pakistano

 Eksteraj ligiloj 

  Ekoregiono IM0301 : Himalajaj subtropikaj pinaroj (WWF)
 Himalajaj subtropikaj pinaroj (WWF-Wildworld)
 Himalajaj subtropikaj pinaroj  (Wildworld) - Nacia Geografia Societo 
 Himalajaj subtropikaj pinaroj (The Encyclopedia of Earth)
 Himalajaj subtropikaj pinaroj (Globalspecies) 
 Situo de la ekoregiono : tajpu Himalayan subtropical pine forests. 

Kategorio:Orientalisaj ekoregionoj
Kategorio:Tropikaj kaj subtropikaj koniferarbaroj
Kategorio:Geografio de Barato
Kategorio:Geografio de Butano
Kategorio:Geografio de Nepalo
Kategorio:Geografio de Pakistano
Kategorio:Himalajo